Source: https://www.riigiteataja.ee/akt/836672
Timestamp: 2020-05-28 05:47:33+00:00
Document Index: 16504

Matched Legal Cases: ['§ 88', '§ 73', '§ 78', '§ 41', '§ 60', '§ 77', '§ 86']

Tagatisfondi majandusaasta aruanne – Riigi Teataja
Tagatisfondi majandusaasta aruanne
Vastu võetud 28.04.2003 nr 64
RTL 2003, 55, 802
jõustumine 11.05.2003
31.12.2004 nr 151 (RTL 2005, 4, 30) 9.01.2005
Määrus kehtestatakse «Tagatisfondi seaduse» (RT I 2002, 23, 131; 57, 357; 102, 600; 2004, 30, 208; 36, 251; 37, 252) § 88 lõike 3 alusel.
[RTL 2005, 4, 30; 9.01.2005]
(1) Fondi raamatupidamist ja aruandlust korraldatakse, lähtudes «Raamatupidamise seadusest» (RT I 2002, 102, 600; 2003, 88, 588), "Tagatisfondi seadusest" (edaspidi seadus), käesolevast määrusest ning muudest õigusaktidest, kui käesolevas määruses ei ole sätestatud teisiti. Fondi raamatupidamisele ja -aruandlusele ei kohaldata "Raamatupidamise seaduse" §-des 15, 18 ja 20 kasumiaruande ja omakapitali muutuste aruande kohta sätestatut.
(2) Fondi majandusaasta aruanne koosneb raamatupidamise aastaaruandest ning tegevusaruandest, millele lisatakse audiitori järeldusotsus.
(1) Raamatupidamise aastaaruanne koosneb bilansist, Fondi ja osafondide liikumise aruandest (edaspidi liikumisaruanne), rahavoogude aruandest ja aastaaruande lisadest.
(2) Raamatupidamise aastaaruanne koostatakse krooni täpsusega.
(3) Raamatupidamise aastaaruandega koos esitatakse Fondi juhataja kirjalik deklaratsioon, mis on raamatupidamise aruande lahutamatu osa ja millele kirjutab koos kuupäeva märkimisega alla Fondi juhataja, kes deklareerib oma vastutust raamatupidamise aastaaruande koostamise eest ja kinnitab järgmist:
1) raamatupidamise aastaaruande koostamisel rakendatud arvestuspõhimõtted on vastavuses kas Eesti hea raamatupidamistavaga või rahvusvaheliste finantsaruandluse standarditega;
2) raamatupidamise aastaaruanne kajastab õigesti ja õiglaselt Fondi ja osafondide finantsseisundit, majandustulemust ning rahavoogusid;
3) Fond on jätkuvalt tegutsev.
(4) Juhul kui mõni käesoleva paragrahvi lõikes 3 sätestatud nõuetest ei ole täidetud, avalikustatakse see asjaolu deklaratsioonis ning kirjeldatakse põhjusi.
Fond koostab bilansi vastavalt «Raamatupidamise seaduse» lisas 1 toodud bilansiskeemile.
(5) Liikumisaruande punktide 3 ja 4 kirjed kajastatakse kassapõhiselt, ülejäänud kirjed kajastatakse tekkepõhiselt.
1) «Raamatupidamise seaduse» lisas 3 sätestatud andmed;
3) selgitused bilansi ja liikumisaruande ning rahavoogude aruande oluliste kirjete ning nende muutumise kohta aruandeperioodil;
4) erinevate tulu- ja kulukirjete otseste ja kaudsete tulude ja kulude jaotamise põhimõtted ning jaotuse osafondide vahel;
5) bilansivälised nõuded ja kohustused osafondide lõikes (sh fondiosaliste tähtajaks laekumata osamaksed);
6) muud olulised asjaolud õige ja õiglase ülevaate andmiseks Fondi ja osafondide finantsseisundist, majandustulemusest ning rahavoogudest, lähtudes eelkõige iga osafondi varade lahususest.
1) «Raamatupidamise seaduse» §-s 24 sätestatud andmed;
2) hüvitiste väljamaksmine (sh väljamaksmata hüvitised);
Määrust rakendatakse majandusaasta aruannete koostamisel aruandeperioodide kohta, mis algavad 1. jaanuaril 2004 või hiljem.
Rahandusministri 28. aprilli 2003. a määruse nr 64 «Tagatisfondi majandusaasta aruanne»
FONDI JA OSAFONDIDE LIIKUMISE ARUANNE
1. Fondi omakapital perioodi alguseks
Siin näidatakse Fondi ja osafondide omakapitali suurus perioodi alguseks.
2. Fondiosaliste osamaksed
Siin näidatakse aruandeperioodil osafondidesse laekunud raha, mis moodustub ühekordsetest osamaksetest ning kvartaliosamaksetest.
3. Makstud hüvitised
Siin näidatakse aruandeperioodil osafondidest välja makstud hüvitised. Osakuomanikele välja makstud hüvitisi vähendatakse seaduse § 73 lõike 4 alusel tagastatava raha arvel.
4. Nõudeõiguse alusel laekunud summad
Siin näidatakse seaduse § 78 lõikes 1 nimetatud nõudeõiguse alusel laekunud summad.
5. Finantstulud
5.1. Intressitulud
Siin näidatakse kõik intressitulud ja intressi iseloomuga tulud, mis tulenevad erinevatest varakirjetest, sh seaduse § 41 lõike 3 ja § 60 lõike 4 kohaselt hoiustatud rahast. Intressi iseloomuga tulud on need tulud, mis on seotud perioodi kestuse või suhtega vara suurusesse ning need periodiseeritakse vastavalt nõude kestusele.
5.2. Kasum valuutakursi muutustest
5.3. Finantsinvesteeringute väärtuse muutus
5.4. Muud finantstulud
6. Finantskulud
6.1. Intressikulud
Siin näidatakse kõik intressikulud ja intressi iseloomuga kulud, mis tulenevad erinevatest kohustustekirjetest. Intressi iseloomuga kulud on need kulud, mille suurus on seotud perioodi kestuse või suhtega kohustuse (nt saadud laenu) summasse ning need periodiseeritakse vastavalt kohustuse kestusele.
6.2. Kahjum valuutakursi muutusest
6.3. Finantsinvesteeringute väärtuse muutus
6.4. Muud finantskulud
7. Muud tegevustulud
Siin näidatakse järgmised tulud:
– seaduse § 77 alusel tasumisele kuuluvad viivised;
– tulud, mis saadakse osafondi vara kasutamisel teise osafondi kohustuste täitmiseks seaduse § 86 lõike 2 kohaselt;
– omatarbeks soetatud materiaalse ja immateriaalse põhivara müügist saadud kasum;
– muud tegevustulud.
8. Muud tegevuskulud
Siin näidatakse järgmised kulud:
– omatarbeks soetatud materiaalse ja immateriaalse põhivara müügist saadud kahjum;
– tegevuskulud, mis on seotud kirjel Muud tegevustulud näidatud tuludega, lähtudes vastavuse printsiibist;
– muud tegevuskulud.
9. Administratiivkulud
9.1. Palgakulu
9.2. Sotsiaalmaks
9.3. Töötuskindlustusmakse
9.4. Pensionikulu (mitteriiklik)
9.5. Muud administratiivkulud
10. Fondi netotulem
Siin näidatakse Fondi ja osafondide netotulem aruandeperioodil.
11. Fondi omakapital perioodi lõpuks
Siin näidatakse Fondi ja osafondide omakapitali suurus perioodi lõpuks, sh väljamaksmata hüvitised.